CONSILIUL LOCAL AL MUNICIPIULUI


     S I G H I Ş O A R A

         H O T Ă R Â R E A   NR. 25






       din 23 februarie 2012

privind aprobarea bugetului de venituri şi cheltuieli pentru anul 2012 al fondului forestier, întocmit de Ocolul Silvic Sighişoara în baza contractului de administrare     

Consiliul Local al Municipiului Sighişoara;


Având în vedere expunerea de motive a Primarului municipiului cu propunerea de aprobare a bugetului de venituri şi cheltuieli pentru anul 2012 al fondului forestier, întocmit de Ocolul Silvic Sighişoara în baza contractului de administrare;                     
Având în vedere prevederile Legii nr. 46/2008, Codul Silvic cu modificările şi completările ulterioare, cu precădere cele ale art. 14 alin. 2, care stipulează că “bugetul anual de venituri şi cheltuieli se aprobă de proprietarul unic, de consiliul local sau de adunarea generală, după caz, la propunerea Ocolului Silvic”;
Având în vedere prevederile contractului de administrare autentificat sub nr. 368/09.04.2003, modificat prin actul adiţional autentificat sub nr. 355/08.10.2004 încheiat între Direcţia Silvică Târgu Mureş şi Primăria Sighişoara, prin care Direcţia Silvică Tg. Mureş, prin Ocolul Silvic Sighişoara se obligă să administreze în regim silvic fondul forestier, proprietatea Municipiului Sighişoara;

        Având în vedere adresa Ocolului Silvic Sighişoara nr. 444/2012, înregistrată la Municipiul Sighişoara sub nr. 3046/2012, prin care, înaintează situaţia aplicării prevederilor din contractul de administrare a fondului forestier în anul 2011, precum şi bugetul de venituri şi cheltuieli pentru anul 2012;

         Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, propune aprobarea situaţiei aplicării prevederilor contractuale în anul 2011 şi a bugetului de venituri şi cheltuieli pentru anul 2012 al fondului forestier, întocmite de Ocolul Silvic Sighişoara în baza contractului de administrare;


Având în vedere avizele favorabile ale tuturor comisiilor pe domenii de specialitate;

În baza art. 36 (2) lit.”c” şi (9) art. 45 (3), art. 115 (1) lit. “b” şi 123 (1) din Legea nr. 215/2001, legea administraţiei publice locale, republicată, cu modificările şi completările ulterioare;

                                                           H O T Ă R Ă Ş T E :

           Art.1. Se aprobă situaţia aplicării prevederilor din contractul de administrare a fondului forestier în anul 2011, întocmită de Ocolul Silvic Sighişoara, conform anexei nr. 1 la prezenta.
Art.2. Se aprobă bugetul de venituri şi cheltuieli pentru anul 2012 al fondului forestier, întocmit de Ocolul Silvic Sighişoara, în baza contractului de administrare, conform anexei nr. 2 la   prezenta.

Art.3. Primarul Municipiului Sighişoara, aparatul de specialitate al acestuia şi Ocolul Silvic Sighişoara se încredinţează cu ducerea la îndeplinire a prezentei. 

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Direcţia administrarea patrimoniului ;

1 ex. Arhitect şef ;

1 ex. Ocolul silvic

11 ex.BC/FM

